Endi “Yuventus”da jarima zarbalarini kim tepadi? Pyanich aniqlik kiritdi

“Yuventus” jamoasi yarim himoyachisi Miralem Pyanich Krishtianu Ronaldu klub a’zosiga aylangach, endilikda jarima zarbalarini kim ijro etishi borasidagi savollarga javob berdi.

“So‘nggi yillarda o‘zining dunyodagi eng yaxshi o‘yinchi ekanligini ko‘rsatib kelayotgan Krishtianu endilikda bizning safimizda. Avval mashg‘ulotlar jarayonida jarima zarbalarini tepishda tanlov men va Dibala o‘rtasida bo‘lardi. Endi esa bu tanlov 100 % Ronalduniki! U jarima zarbalarining ajoyib ijrochisi”,—deydi Pyanich.
Qayd etilishicha, 2012/13-yilgi mavsumdan boshlab, Ronaldu 170 marta jarima zarbasi tepib, 11 ta gol (6 foiz)urgan. Pyanich 105 zarba berish imkoniyatidan, 14 tasini (13) golga aylantira olgan. Paulo Dibala esa 49 ta imkoniyatdan 9 tasini aniq amalga oshirib (18 foiz) raqiblar darvozabonlarini xafa qilgan.